ОБОСНОВКА НА ТЕХНИКО ИКОНОМИЧЕСКИТЕ ПОКАЗАТЕЛИ В ПРОИЗВОДСТВОТО И НА ПРОГНОЗНИТЕ ЦЕНООБРАЗУВАЩИ ЕЛЕМЕНТИ НА „ТЕЦ ГОРНА ОРЯХОВИЦА“ ЕАД

гр. ГОРНА ОРЯХОВИЦА

**УВАЖАЕМИ ГОСПОДИН ПРЕДСЕДАТЕЛ,**

Предложението за цени за новия регулаторен период 01.07.2025-30.06.2026 г. на „ТЕЦ Горна Оряховица“ ЕАД е разработено при спазване на изискванията на Наредба № 5 от 23 януари 2014 г. за регулиране на цените на топлинната енергия и Наредба № 1 от 18.03.2013г. за регулиране на цените на електрическата енергия. Спазени са и стриктно Указанията за образуване на цените на топлинната енергия и на електрическата енергия от комбинирано производство при регулиране чрез метода „норма на възвръщаемост на капитала” приети от Комисията с протоколно Решение № 116 от 26.06.2018 г. по т.1 на КЕВР.

За новия ценови период прогнозните технико икономически показатели и ценообразуващи елементи са изготвени в съответствие с програмата на двата завода – Завод за спирт и Завод за захар, които са основни консуматори на топлоенергия от ТЕЦ. За периода се очаква една кампания със Завод за захар за преработка на 30 000 т. сурова захар заедно със Завод за спирт през м.юли – м. август 2025 г. с ПГ №1 при натоварване 50-54 т/ч или реализация на

34 000 Мвтт.е. и производство 3 375 Мвт ел.ен.

За новия ценови период се предвижда продажба на 2 635 Мвтч високоефективна комбинирана ел.енергия, като – 2 135 Мвтч е високо ефективната комбинирана ел.енергия, която ТЕЦ ще продаде на заводите от групата на „Захарни заводи“ АД (в изпълнение на чл.162, ал.1 ...количествата, които производителя ползва за собствени нужди и собствено потребление по смисъла на чл.119, ал.1) и 500 Мвтч е високоефективна комбинирана ел. енергия произведена над количествата за собствено потребление и е предвидена за изкупуване на свободния пазар.

**Условно постоянни разходи**

**Разходи за амортизации**

Разходите за амортизации са отчетени за 2024 г. на стойност 496 хил.лв.

Отчитането на дълготрайните активи и амортизациите в дружеството е съгласно МСС 16 и приетата счетоводна политика. Имотите, машините, съоръженията и оборудването се оценяват първоначално по себестойност, включваща цената на придобиване, както и всички преки разходи за привеждането на актива в работно състояние.

Последващите разходи, които възникват във връзка с ДМА след първоначалното признаване, се признават в Отчета за всеобхватните доходи в периода на тяхното възникване, освен ако има вероятност те да спомогнат на актива да генерира повече от първоначално предвидените бъдещи икономически изгоди и когато тези разходи могат надеждно да бъдат оценени и отнесени към актива. В тези случаи разходите се добавят към себестойността на актива. Амортизацията на дълготрайните материални активи се начислява като се използва линейният метод върху оценения полезен живот на отделните групи активи, както следва:

|  |  |  |
| --- | --- | --- |
|  | години | ГАК (%) |
| - Сгради | 25 | 4 |
| - Машини и оборудване | 3,5-10 | 10-30 |
| -Нематериални дълготрайни активи | 2-6,7 | 15-50 |
| Транспортни средства и стопански инвентар | 6,7 | 15 |

Амортизациите започват да се начисляват от месеца, следващ месеца, в който е въведен актива.

Избраният праг на същественост за дълготрайните нематериални активи е в размер на 500 лева.

През периода 2025г. - 2026 г. дружеството предвижда да направи инвестиции за 17 000 лв. Прилагаме **справка 1** инвестиционна програма на дружеството и **справка 2** - отчет на извършените инвестиции през 2024 г.

На база инвентарната книга на „ТЕЦ Горна Оряховица“ ЕАД е направено разделянето на ДМА, участващи при производството на топло и електро енергия. ДМА участващи при комбинираното производство на топло и ел. енергия се приемат като „общи” за производството, например без парогенераторите и съоръжения към тях не може да се произвежда електрическа енергия, офис оборудване и др. също влизат като общи за комбинираното производство. ДМА участващи само за производство на електрическа енергия са генераторите и прилежащите към тях съоръжения, а ДМА участващи за производството само на топлоенергия са РОУ и БРОУ, Бойлерна станция. При „ТЕЦ Горна Оряховица” ЕАД няма инсталации за разделно производство на топлоенергия и инсталации за пренос.

Консуматорите на топлоенергия са свързани с паропроводи на колектор 6Ата, захранващ се с отработена пара след турбината. Прилагаме **справка 3,** където ДМА са разделени съответно за производство на топло и електроенергия и общо за двата продукта за периода 2024 г.

**Разходи за ремонт**

В ремонтната програма на ТЕЦ са залегнати мероприятия, които са неотложни, с цел обезпечаване на безаварийната и надеждна работа на съоръженията. Планувани са ремонти на съоръжения в химичен цех и електро цех. Прилагаме **справка 4** – ремонтна програма период 2025 г. - 2026 г. Ремонтните дейности са прогнозирани с оглед поддръжката на съоръженията и тяхната експлоатационна годност и осигуряване на безопасна работа на персонала. Предвидени са и някои строителни ремонти по сградния фонд на централата и дейности свързани с подобряване условията на труд и запазване на сградите. В **справка 5** прилагаме отчета за извършените ремонтни мероприятия за 2024 г.

**Разходи за заплати и възнаграждения**

За новия ценови период разходите за заплати и възнаграждения са 1259 хил.лв., а за отчетната 2024 г. са 1566 хил.лв. През 2024 г. дружеството работи с 60 бр. средно списъчен състав.

За ценовия период 2025-2026 г разхода е съобразен с числеността на персонала и работната програма на дружеството. Числеността на персонала по време на работа е оптимизиран до 49 бр. Поради повишаването на минималната работна заплата и изравняването й с някои основни работни заплати се налага промяна на същите и актуализация на другите, за да се намали текучеството на персонала и попълването на незаети позиции в структурата на дружеството.

Предвидени са и средства за изплащане на обезщетения при пенсиониране, поради навършване на пенсионна възраст на някой работници. Също така повишаването на заплатите е свързано и с поставена цел от ръководството, за доближаване към средната работна заплата в сектор „Топлоенергетика“ и за поддържане нормален стандарт на живот за региона на работещите в дружеството.

Разходите за осигуровки са на база действащите осигурителни прагове и са преценени спрямо разходите за работна заплата.

**Разходи пряко свързани с регулираните дейности по ЗЕ**

Разходите за 2025г. – 2026 г. включени в тази част са намалени спрямо 2024г. Определени са на база прецизна оценка и анализ на отчет за 2024 г. Намалени са горива за автотранспорт, застраховки, абонаментно поддържане. Намалени са безплатна храна и застраховки.

**Обосновка променливи разходи**

Тези разходи следват производствената програма и ефективността на производството.

**Цената на въглищата** за 2025 г.-2026 г. е образувана на база наличните въглища на склад към 01.03.2025 г., Прилагаме **справка 6**.

**Цената на природния газ**

Цена на природен газ включва – пределни цени за пренос и снабдяване през разпределителната мрежа на Овергаз Мрежи определена е спрямо цената за м. февруари 2025 г

|  |  |  |
| --- | --- | --- |
| Цена на пр. газ | BGN/MWh | 84,40 |
| Цена за пренос | BGN/MWh | 26,35 |
| Цена за достъп | BGN/MWh | 1,29 |
| Цена + достъп + пренос | BGN/MWh | 112,04 |
| Коефициент на преобразуване | kWh/m3 | 10,731 |

**Цена на биогориво:**

За новият вид гориво е приключила процедурата по актуализация на комплексно разрешително №54/2005г. с Решение за актуализация № 54-Н0-И0-А7-ТГ1/2021г., съгласно което се разрешава употребата на „Биомаса“ като гориво, отговарящо на определението, съгласно параграф 1, т.1 от „Допълнителни разпоредби“ на Закона за управление на отпадъците. Цената е предвидена съгласно проучвания на пазара за слънчогледови пелети.

**Разходите за закупуване на вода, консумативи** (хим. реагенти за омекотяване на речната вода) са прогнозирани на база производството на топло и електроенергия и на база промени в цените за закупуването им.

**Обосновка на СНел.** на централата в **справка 4** и разходите за закупуване на ел.енергия в **справка 1** от **Справки от №1 до №9**.

СНел.ен на централата за прогнозния период са изготвени на база анализ на отчета за 2024 г. и прогнозата за производството на топло и електро енергия, съгласно наличните производствени мощности и съгласно подхода на Комисията от предходните регулаторни периоди.

**Разходите за закупена ел.енергия** са съобразени с работата на „ТЕЦ Горна Оряховица“ ЕАД.

* Изграждането на водооборотен цикъл налага допълнително закупуване на ел.енергия за захранване на помпи оборотна вода;
* Провеждане на една кампания със „Завод за захар“;
* Прогнозирана е цена на купена ел.енергия, съобразно прогнозни данни.

**Разходите за външни услуги** са идентични със отчет 2024 г.

**Разходите за акциз на въглища и газ** са съгласно удостоверение за ОАКП.

**Разходи за емисии парникови газове** през ценови период 01.07.2025 г.- 30.06.2026г.:

За 2024 г. безплатно разпределените квоти на емисии от въглероден диоксид за „Захарни Заводи“ АД бяха 24 959 тона. Определени за ТЕЦ безплатни квоти са 15 873 тона. През 2024 година са изгорени 8513,060 т въглища 31,973 х.н.куб.м. пр.газ., които емитират 18 597 т СО2. Поради тази причина количествата квоти от въглеродни емисии за закупуване са 2724 тона. Средства за покупка на емисии за 2024 г. са 396 х. лв.

За ценовия период 2025 г. - 2026 г. е предвидено да бъдат изгорени 5 390 тона въглища и 20 х.н.куб.м.пр.газ. Тези горива ще емитират общо 11 284 тона емисии от въглероден диоксид. Те са изчислени по формуляра за докладване на годишни емисии от операторите на инсталации. При определянето са използвани емисионен фактор и фактор на окисление от верифицирания доклад на „Захарни заводи“ АД за 2024 г. За 2025 г безплатно разпределените квоти за „ТЕЦ Г.Оряховица“ ЕАД са 8462тона от квотите на „Захарни заводи“ АД. Остават за закупуване 2821 тона. Средната цена за период 2025 г. – 2026 г. е определена на 74,34 евро. Поради тази причина за необходимите количества недостигащи квоти е заложена сума за закупуване 410 хил. лв.

**1. Преференциална цена на електрическата енергия (без ДДС) – 359,05 лв./MWh, в т.ч.:**

**2. Еднокомпонентна цена на топлинната енергия с топлоносител пара (без ДДС) – 137,18 лв./MWh**

**3. Ценообразуващи елементи на цените по т. 1 и т. 2:**

**3.1. Необходими годишни приходи –5610 хил. лв., в т. ч.:**

* **Разходи – 5285 хил. лв., от които условно-постоянни – 2670 хил. лв. и променливи – 2615 хил. лв.**
* **Регулаторна база на активите – 5622 хил. лв.**
* **Норма на възвръщаемост – 5,20%**

**3.2. Високоефективна електрическа енергия за реализация– 2635 MWh, в т. ч.:**

* **От високоефективно производство към свободен пазар –500 MWh**
* **От високоефективно производство за собствено потребление – 2135 MWh.**

**3.3. Топлинна енергия с топлоносител пара 34 000 MWh.**

**Цена на природен газ на „Овергаз мрежи“ АД – 1202,30 лв./хнм3.**

**Цена на въглища – 206,60 лв./t при калоричност 5 300 kcal/kg.**

Изп. директор……………

(инж. Анатолий Ботов)